ফররুখ আহমেদ রেহান

ফররুখ আহমেদ রেহান একজন বাংলাদেশী মডেল ও অভিনেতা। তিনি ভিকি জাহেদ পরিচালিত ‘আরারাত’ ধারাবাহিকে অভিনয়ের মাধ্যমে আত্মপ্রকাশ করেন, যা দর্শকমহলে ব্যাপক প্রশংসা অর্জন করেছিল।

 প্রারম্ভিক জীবন 
ফররুখ আহমেদ রেহান ৫ অক্টোবর টাঙ্গাইলে জন্মগ্রহণ করেন। তার বাবা ছিলেন একজন সরকারি চাকরিজীবী। তিনি বিন্দুবাসিনী সরকারি বালক উচ্চ বিদ্যালয়ে পড়াশোনা করেন এবং ২০১৭ সালে ঢাকা বিশ্ববিদ্যালয় থেকে স্নাতক সম্পন্ন করেন। কিন্তু তার পরিবারটি মধ্যবিত্ত হওয়ায় দ্বিতীয় বর্ষে পড়তে পারেননি। ২০১৮ সালে তিনি ঢাকার নর্থ এন্ড-এ একজন বারিস্তা হিসেবে চাকরি নেন, যেখানে তিনি কাজ করেন প্রায় এক বছর।

 কর্মজীবন 
রেহানের কর্মজীবন শুরু হয় ২০১৯ সালে, যখন তিনি বিভিন্ন বিজ্ঞাপনচিত্রের মডেল হিসেবে কাজ করতেন। ২০২০ সালে করোনা মহামারীর জন্য তার কাজ বন্ধ হয়ে যায়। ২০২৪ সালে তিনি ভিকি জাহেদ পরিচালিত ‘আরারাত’ ওয়েব ধারাবাহিক অভিনয়ের সুযোগ পান। ধারাবাহিকটিতে তার অভিনীত দৃশ্য স্বল্প সময়ের হলেও দর্শকদের মধ্যে ব্যাপক প্রশংসিত হয়।

২০২৪ সালে, রেহান মিজানুর রহমান আরিয়ান পরিচালিত ‘যুগল’-এ অভিনয়ের মাধ্যমে নাটকে আত্মপ্রকাশ করেন। এই কাজের জন্য তিনি ২০২৫ সালে ‘সেরা নবাগত অভিনয়শিল্পী’ বিভাগে মেরিল-প্রথম আলো পুরস্কার পান। ২০২৫ সালে তিনি তানজিন তিশার সাথে ‘বাতাসে প্রেমের ঘ্রাণ’ এবং সাফা কবিরের সাথে ‘শেষ থেকে শুরু’ নাটকে অভিনয় করেন।

২০২৫ সালে, রেহান ভিকি জাহেদ পরিচালিত ‘নীল সুখ’ ওয়েব চলচ্চিত্রে অভিনয় করেন, যেখানে তার বিপরীতে অভিনয় করেছিলেন মেহজাবীন চৌধুরী। তার আসন্ন কাজের মধ্যে রয়েছে রায়হান রাফী পরিচালিত ‘আন্ধার’ শিরোনামের একটি চলচ্চিত্র, যেখানে তিনি ‘হিমেল’ চরিত্রে অভিনয় করেছেন।

 চলচ্চিত্রের তালিকা 

 চলচ্চিত্র 
বছরশিরোনামভূমিকাপরিচালকমন্তব্যসূত্র২০২৫নীল সুখমারুফভিকি জাহেদঅভিষিক্ত চলচ্চিত্রহিমেলরায়হান রাফী 
 টিভি/ওয়েব ধরাবাহিক 
 আরারাত (২০২৪)
 যুগল (২০২৪)
 বাতাসে প্রেমের ঘ্রাণ (২০২৫)
 শেষ থেকে শুরু (২০২৫)

 পুরস্কার ও মনোনয়ন 
বছরপুরস্কারবিভাগকাজফলাফলসূত্র২০২৫মেরিল-প্রথম আলো পুরস্কারসেরা নবাগত অভিনয়শিল্পীযুগল২০২৫বাইফা পুরস্কারসেরা নবাগত অভিনেতাআরারাত

 তথ্যসূত্র 

 বহিঃসংযোগ 


বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মডেল
বিষয়শ্রেণী:জীবিত ব্যক্তি
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী